รัฐบาลไทย-ข่าวทำเนียบรัฐบาล-"สุรเชษฐ์" เปิดการประชุมเชิงปฏิบัติการจัดทำแผนพัฒนาการศึกษาพื้นที่ชายแดน (พ.ศ.2560-2564) ของ 5 จังหวัดภาคตะวันออกเฉียงเหนือตอนล่าง
วันพฤหัสบดีที่ 11 พฤษภาคม 2560
"สุรเชษฐ์" เปิดการประชุมเชิงปฏิบัติการจัดทําแผนพัฒนาการศึกษาพื้นที่ชายแดน (พ.ศ.2560-2564) ของ 5 จังหวัดภาคตะวันออกเฉียงเหนือตอนล่าง
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดการประชุมเชิงปฏิบัติการจัดทําแผนพัฒนาการศึกษาพื้นที่ชายแดน(พ.ศ.2560-2564) ของ 5 จังหวัดชายแดนภาคตะวันออกเฉียงเหนือตอนล่าง คือ อุบลราชธานี อํานาจเจริญ ศรีสะเกษ สุรินทร์ และบุรีรัมย์
พล.อ.สุรเชษฐ์ ชัยวงศ์กล่าวว่า จากการที่กระทรวงศึกษาธิการได้จัดประชุมผู้รับผิดชอบเพื่อเตรียมการจัดทําแผนพัฒนาการศึกษาพื้นที่ชายแดน เมื่อวันที่27มีนาคมที่ผ่านมา เพื่อสร้างกลไกในการปฏิบัติงานแต่ละห้วงเวลาทั้งระยะสั้น ระยะยาว และระยะเร่งด่วนในการจัดทําแผนการศึกษาของจังหวัดที่มีพื้นที่ชายแดน จํานวน27จังหวัด105อําเภอทั่วประเทศ โดยกําหนดจัดประชุมรวม6จุดภาคเหนือที่จังหวัดเชียงใหม่และเชียงราย ภาคตะวันออกที่จังหวัดจันทบุรีภาคตะวันออกเฉียงเหนือที่จังหวัดอุบลราชธานีและนครพนมและภาคกลางที่จังหวัดประจวบคีรีขันธ์ ซึ่งครอบคลุมพื้นที่ชายแดนที่ติดต่อกับประเทศเมียนมา ลาว และกัมพูชา
ทั้งนี้ ได้ขอให้การวางแผนพัฒนาการศึกษาพื้นที่ชายแดน (พ.ศ.2560-2564) สอดคล้องเชื่อมโยงกับแผนทุกระดับทั้งกรอบยุทธศาสตร์ชาติระยะ 20 ปี (พ.ศ.2560-2579) แผนการศึกษาแห่งชาติ พ.ศ.2560-2579 จุดเน้นเชิงนโยบายของรัฐมนตรีกระทรวงศึกษาธิการ นโยบายความมั่นคงแห่งชาติ (พ.ศ.2558-2564) แผนพัฒนาการศึกษาของกระทรวงศึกษาธิการ ฉบับที่12(พ.ศ.2560-2564) รวมทั้งแผนบูรณาการศึกษาในพื้นที่ที่เกี่ยวข้อง เช่น การจัดการศึกษาในเขตพัฒนาเศรษฐกิจพิเศษ เป็นต้น โดยขอให้แสวงหาประโยชน์จากการใช้ทรัพยากรและบุคลากรร่วมกัน เน้นให้ทุกภาคส่วนมีส่วนร่วมในการจัดทําแผนเพื่อให้เกิดพลังความร่วมมือและผลสัมฤทธิ์ที่ต้องการให้เกิดขึ้นชัดเจนในปีแรก จึงต้องวางน้ําหนักในจุดที่ต้องการเน้น เพื่อให้เกิดความเข้มแข็งเพราะหากก้าวแรกมีความมั่นคงแล้ว จะนําไปสู่ก้าวต่อไปที่เข้มแข็งมากยิ่งขึ้น
สําหรับพื้นที่ภาคตะวันออกเฉียงเหนือตอนล่าง หรืออีสานใต้ซึ่งมีพื้นที่ติดกับชายแดนประเทศ2ประเทศ คือ ลาวและกัมพูชาครอบคลุมใน5จังหวัด คืออุบลราชธานี อํานาจเจริญ ศรีสะเกษ สุรินทร์ และบุรีรัมย์มีความสําคัญไม่ยิ่งหย่อนไปกว่าพื้นที่ชายแดนประเทศอื่น ๆ ทั้งมูลค่าการค้าและการลงทุน โดยที่ความสัมพันธ์ระหว่างหน่วยราชการของประเทศทั้งสองก็ยังคงมีความแน่นแฟ้นเป็นอย่างมากในระดับพื้นที่ ดังนั้น การจัดทําแผนจึงขอให้มองไปที่"จุดแข็งและโอกาสในพื้นที่"ก่อนซึ่งจุดแข็งในพื้นที่นี้มีมากมาย เช่น ภาษาที่เราพูดคุยเชื่อมโยงกันได้อย่างสะดวกและเข้าใจกันง่าย รวมทั้งเอกลักษณ์ของพื้นที่แต่ไม่ได้หมายถึงให้เราละเลยปัญหาหรืออุปสรรคที่มีอยู่ เพียงแต่ค่อยนําปัญหาที่มีอยู่ไปทยอยปรับปรุงแก้ไข
โอกาสนี้พล.อ.สุรเชษฐ์ ชัยวงศ์ได้ฝากประเด็นสําคัญที่ควรนําไปประกอบจัดทําแผนเพื่อให้เกิดความสมบูรณ์มากที่สุด คือ"คิดให้ครบ-ทบทวนเป็นห้วงๆ-ห่วงการรับรู้"
คิดให้ครบ:โดยพิจารณาถึงศักยภาพของระบบการการศึกษาของกระทรวงศึกษาธิการที่ครอบคุลมการจัดการศึกษาเรียนรู้ทุกช่วงวัย เพื่อส่งเสริมให้ผู้เรียนในพื้นที่ได้มีโอกาสศึกษาเรียนรู้ได้อย่างครบถ้วนทุกระดับทุกประเภท ตั้งแต่ปฐมวัย-ผู้สูงวัย ให้เป็นไปอย่างทั่วถึง เท่าเทียม สร้างโอกาส และลดความเหลื่อมล้ําทางการศึกษา ครบถ้วนทั้งประชาชนและทุกหน่วยงานในพื้นที่ ครบถ้วนทั้งเพื่อนร่วมงานภาครัฐและเอกชน
ทบทวนเป็นห้วง ๆ:เมื่อได้จัดทําแผนแล้ว สิ่งสําคัญคือการนําแผนไปสู่การปฏิบัติ ซึ่งมีความสําคัญไม่ยิ่งหย่อนไปกว่าการจัดทําแผน เพราะฉะนั้นจึงต้องทําให้เกิดความเชื่อมโยงและมีการทบทวนแผนเป็นห้วง ๆ ตั้งแต่เริ่มต้นปฏิบัติตามแผน เพื่อให้สามารถนําแผนไปสู่ความสําเร็จตามเป้าประสงค์ที่ได้กําหนดไว้
ห่วงการรับรู้:เป็นเรื่องที่รัฐบาลให้ความสําคัญเป็นอย่างมากที่ได้ขอให้หน่วยงานทุกระดับสร้างการรับรู้และความเข้าใจให้เกิดขึ้น ให้บุคลากรภายในหน่วยงานของตนเองได้รับทราบ เข้าใจ เพื่อนําไปสู่การปฏิบัติงานที่มีประสิทธิภาพและเกิดความร่วมมือร่วมใจกัน รวมไปถึงการสร้างการรับรู้ร่วมกับหน่วยงานภายนอกและประชาชนด้วย เพื่อให้สังคมรับรู้เรื่องต่าง ๆ ในสิ่งที่กระทรวงศึกษาธิการดําเนินการ
นอกจากนี้ ขอให้น้อมนําศาสตร์พระราชา หลักการทรงงาน และหลักธรรมาภิบาล เป็นหลักในการสอดแทรกไว้ในแผนการศึกษาและการดําเนินชีวิตที่มีคุณค่ามหาศาลต่อปวงชนชาวไทยโดยเฉพาะอย่างยิ่งหลักปรัชญาเศรษฐกิจพอเพียง"3ห่วง2เงื่อนไข"กล่าวคือ
ห่วง 1.ความพอประมาณ หมายถึง ความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ
ห่วง 2.ความมีเหตุผล หมายถึง การตัดสินใจเกี่ยวกับระดับของความพอเพียงนั้นจะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้องตลอดจนคํานึงถึงผลที่คาดว่าจะเกิดขึ้นจากการกระทํานั้น ๆ อย่างรอบคอบ
ห่วง 3.การมีภูมิคุ้มกันที่ดีในตัว หมายถึงการเตรียมตัวให้พร้อมรับผลกระทบ และการเปลี่ยนแปลงด้านต่าง ๆ ที่จะเกิดขึ้นโดยคํานึงถึงความเป็นไปได้ของสถานการณ์ต่าง ๆ ที่คาดว่าจะเกิดขึ้นในอนาคตทั้งใกล้และไกล
และ 2 เงื่อนไข คือ
1. เงื่อนไข ความรู้ประกอบด้วย ความรอบรู้เกี่ยวกับวิชาการต่าง ที่เกี่ยวข้องอย่างรอบด้าน ความรอบคอบที่จะนําความรู้เหล่านั้นมาพิจารณาให้เชื่อมโยงกัน เพื่อประกอบการวางแผนและความระมัดระวังในขั้นปฏิบัติ
2. เงื่อนไข คุณธรรมที่จะต้องเสริมสร้างประกอบด้วย มีความตระหนักในคุณธรรม มีความชื่อสัตย์สุจริต และมีความอดทน มีความพากเพียร ใช้สติปัญญาในการดําเนินชีวิต
พ.อ.ดร.ขจรศักดิ์ ไทยประยูรจากโรงเรียนเสนาธิการทหารบกได้กล่าวให้ข้อคิดเรื่อง "ความมั่นคง" ในการจัดทําแผนการศึกษาด้วยว่า ความมั่นคงตามแนวชายแดนควรมีการป้องกันในเรื่องภัยคุกคามต่าง ๆ ที่สําคัญ6ด้าน ได้แก่ภัยคุกคามจากยาเสพติด ภัยคุกคามแรงงานต่างด้าวและหลบหนีเข้าเมืองผิดกฎหมายภัยคุกคามจากการก่อการร้ายและอาชญากรรมข้ามชาติภัยคุกคามจากการขาดสมดุลในการจัดการทรัพยากรธรรมชาติและสิ่งแวดล้อมภัยพิบัติจากการเปลี่ยนแปลงของสภาพแวดล้อมทางธรรมชาติและโรคระบาด และความยากจน
อนึ่ง ในพิธีเปิดการประชุมสัมมนาครั้งนี้ ได้รับเกียรติจากผู้บริหารทุกสังกัดและผู้มีเกียรติเข้าร่วมจํานวน220คนเช่น ผู้ว่าราชการจังหวัดอํานาจเจริญ, รองผู้ว่าราชการจังหวัดอุบลราชธานี,รองผู้ว่าราชการจังหวัดศรีสะเกษ,พล.อ.สุทัศน์กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นางสาวดุริยา อมตวิวัฒน์ ผู้ช่วยปลัดกระทรวงศึกษาธิการ ปฏิบัติหน้าที่ศึกษาธิการภาค 13,ศึกษาธิการจังหวัด, คณะกรรมการศึกษาธิการจังหวัด และผู้บริหารใน5จังหวัด โดยนายอํานาจ วิชยานุวัติผู้ช่วยเลขาธิการคณะกรรมการการศึกษาขั้นพื้นฐาน กล่าวรายงานการจัดประชุมสัมมนา,ผศ.ดร.บรรพต วิรุณราช คณบดีวิทยาลัยพาณิชยศาสตร์ มหาวิทยาลัยบูรพา และ พ.อ.ดร.ขจรศักดิ์ ไทยประยูรจากโรงเรียนเสนาธิการทหารบกเป็นวิทยากรและบรรยายพิเศษตลอดการประชุมสัมมนา
สําหรับการนําเสนอแผนพัฒนาการศึกษาพื้นที่ชายแดนต่อที่ประชุมและพิธีปิดการประชุมในวันที่12พฤษภาคม2560พล.อ.สุทัศน์กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธาน